**KORACI ZA UPIS U AKADEMSKU 2021./2022. GODINU**

**U STATUSU DOVRŠETAK STUDIJA**

*( upute se odnose na studente koji prvi put mijenjaju status iz redovitog u dovršetak studija, svi oni koji imaju Odluku o dovršetku iz ranijih godina upisuju se putem studomata prema uputama* [*https://www.ferit.unios.hr/2021/upisi-i-studiji/upisi#visa-godina-ponovni-upis*](https://www.ferit.unios.hr/2021/upisi-i-studiji/upisi#visa-godina-ponovni-upis)*)*

* **Koji se studenti mogu upisati u statusu dovršetak studija?**

**Studenti 1. godine**

- upisuju ponavljanje 1. godine u statusu dovršetka ako imaju manje od 24 ECTS boda

**Ponavljači 1. godine**

-upisuju 2. godinu u statusu dovršetka ako su ostvarili 42 ECTS bodova s 1. godine (jer imaju ispite koje upisuju 3. put i gube status redovitog studenta)

**Studenti 2. godine (na preddiplomskom studiju)**

- upisuju ponavljanje 2. godine u statusu dovršetka ako imaju manje od 24 ECTS-a s 2. godine ili imaju nepoložen ispit s 1. godine

**Ponavljači 2. godine (na preddiplomskom studiju)**

- upisuju 3. godinu u statusu dovršetka ako imaju sve položene ispite 1. godine, 42 ECTS-a s 2. godine (jer imaju ispite s 2. godine koje upisuju 3. put i gube status redovitog studenta)

**Studenti 3. godine (na preddiplomskom) i 2. godine (na diplomskom)**

- upisuju ponavljanje zadnje godine u statusu dovršetka ako imaju manje od 24 ECTS-a zadnje godine ili nepoložen ispit s prethodne godine (za diplomski s 1. godine, za preddipl. sa 2. godine)

1. **KORAK – poslati Zahtjev**

Osoba koja je izgubila status redovitog studenta može podnijeti  [**Zahtjev za dovršetak studija bez studentskih prava**](https://www.ferit.unios.hr/2021/studenti/zahtjevi-potvrde-i-propisi#dokument-zahtjev-za-nastavak-studija--dovrsenje-studijapdf) Povjerenstvu za nastavu i studentska pitanja.

<https://www.ferit.unios.hr/2021/studenti/zahtjevi-potvrde-i-propisi#dokument-zahtjev-za-nastavak-studija--dovrsenje-studijapdf>

Zahtjevi se predaju na šalteru Ureda za studente od 11 do 14 sati ili putem e-pošte: **dovrsetak@ferit.hr**.

Sukladno čl. 38. [**Pravilnika o studijima i studiranju**](https://www.ferit.unios.hr/2021/studenti/zahtjevi-potvrde-i-propisi#dokument-pravilnik-o-studijima-i-studiranju)  dovršetak studija bez studentskih prava  odobrava se s rokom dovršetka studija i to:

- **šest (6) godina** za dovršetak preddiplomskog studija računajući od prve godine upisa preddiplomskog studija

- **četiri (4) godine** za dovršetak diplomskog studija računajući od prve godine upisa  diplomskog studija

**2. KORAK- preuzeti Odluku**

Na mrežnim stranicama Fakulteta objavit će se način preuzimanja Odluka o dovršetku studija

**3. KORAK - izvršiti upis u akademsku 2021./2022.g. godinu**

- Sukladno Odluci o dovršetku studija uplatiti školarinu, dokaz o uplati i

- dokaz o uplati troškova upisa u višu godinu studija od 100,00 kuna ([**Odluka o posebnim naknadama**](https://www.ferit.unios.hr/2021/upisi-i-studiji/upisi#dokument-odluka-o-posebnim-naknadama-na-sveucilistu-josipa-jurja-strossmayera-u-osijeku))- studenti koji upisuju ponavljanje ne plaćaju ovaj trošak,

- dokaz o uplati za projekte Studentskog zbora u iznosu od 30,00 kuna,

 poslati mail na**upisi@ferit.hr**

**Studenti koji gube status redovitog studenta obvezni su regulirati svoj status pri Hrvatskom zavodu za zdravstveno osiguranje. Potvrde za zdravstveno preuzeti ćete zajedno sa Odlukama o dovršetku studija.**

**Rok za upis akademske 2021./2022. godine do 30.09.2021.g. ne odnosi se na osobe koje su podnijele zahtjev za dovršetak studija budući imaju opravdan razlog za naknadni upis.**